ཕྱི་ཚེས་༡༢ཉིན་གྱི་དགོང་མོར་སི་ཡཌ་གྷ་རུ་ཌིན་ལགས་ཀྱིས་སྒེར་གྱི་ཊེ་ཝི་ཊིར་ནང་དུ།མཉམ་འབྲེལ་རྒྱལ་ཚོགས་ནང་ཡོད་པའི་ང་ཚོའི་གྲོགས་པོ་ཚང་མར་ཐུགས་རྗེ་ཆེ་ཞུ།རྒྱ་གར་འགྲོ་བ་མིའི་ཐོབ་ཐང་ལྷན་ཚོགས་ཀྱི་ཚོགས་མིར་བདམས་ཐོན་བྱུང་ཡོད་པ་དང།འོས་གྲངས་ཡང་མང་ཤོས་ཐོབ་ཡོད།ཅེས་བརྗོད་ཡོད་འདུགཨེ་ཤ་ཡ་དང་ཞི་བདེ་རྒྱ་མཚོའི་ཁུལ་གྱི་ཚན་པའི་འོས་ཞུགས་རྒྱལ་ཁབ་རྣམས་ཀྱི་ཁྲོད་ནས་རྒྱ་གར་ལ་འོས་གྲངས་༡༨༨དང་།ཧྥི་ཇི་ལ་༡༨༧།བྷང་ལ་ཌེ་ཤི་ལ་༡༧༨།བྷ་རེན་དང་ཧྥི་ལི་པིན་ལ་༡༦༥རེ་བཅས་ཐོབ་ཡོད་པ་དང་།འོས་ཞུགས་རྒྱལ་ཁབ་ཚང་མར་ཉུང་མཐའི་འོས་གྲངས་༩༧ཐོབ་ཡོད་སྟབས།ཚང་མ་ལྷན་ཚོགས་ཀྱི་ཚོགས་མི་ལ་བདམས་ཐོན་བྱུང་།སྤྱིར་འགྲོ་བ་མིའི་ཐོབ་ཐང་ལྷན་ཚོགས་ཀྱི་ཁོངས་སུ་རྒྱལ་ཁབ་༤༧ཡོད་འདུག